A Törvényszék 2017. február 17-i ítélete – Unilever kontra EUIPO – Technopharma (Fair & Lovely)
(T-811/14. sz. ügy)1
(„Európai uniós védjegy – Felszólalási eljárás – A Fair & Lovely európai uniós ábrás védjegy bejelentése - FAIR & LOVELY korábbi nemzeti és Benelux szóvédjegy – A fellebbezésről hozott határozat – A 207/2009/EK rendelet 64. cikkének (1) bekezdése – Meghallgatáshoz való jog – A 207/2009 rendelet 75. cikkének második mondata – A közigazgatási eljárás felfüggesztése – A 2868/95 rendelet 20. szabálya (7) bekezdésének c) pontja és 50. szabályának (1) bekezdése –Jogos bizalom – Hatáskörrel való visszaélés – Nyilvánvaló értékelési hibák”)
Az eljárás nyelve: angol
Felek
Felperes: Unilever NV (Rotterdam, Hollandia) (képviselő: A. Fox, solicitor)
Alperes: az Európai Unió Szellemi Tulajdoni Hivatala (EUIPO) (képviselők: D. Hanf és A. Folliard-Monguiral meghatalmazottak)
A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: Technopharma Ltd (London, Egyesült Királyság) (képviselő: C. Scott, barrister)
Az ügy tárgya
Az EUIPO negyedik fellebbezési tanácsának a Technopharma és az Unilever közötti felszólalási eljárással kapcsolatban 2014. október 6-án hozott határozata (R 1004/2013-4. sz. ügy) ellen benyújtott kereset.
Az ítélet rendelkező része
A Törvényszék hatályon kívül helyezi az EUIPO negyedik fellebbezési tanácsának a Technopharma Ltd és az Unilever NV közötti felszólalási eljárással kapcsolatban 2014. október 6-án hozott határozata (R 1004/2013-4. sz. ügy).
Az EUIPO maga viseli saját költségeit, valamint az Unilever részéről felmerült költségek felét.
A Technopharma maga viseli saját költségeit, valamint az Unilever részéről felmerült költségek felét.
____________
1     HL C 73., 2015.3.2.